
Ieinteresētajiem piegādātājiem
EIS
Par atbildi uz ieinteresētā piegādātāja jautājumu atklātā konkursā "Elektroenerģijas piegāde un saražotās elektroenerģijas atpirkšana", identifikācijas Nr. TŪ 2026/12


SIA “TALSU ŪDENS” Iepirkumu komisija (turpmāk – Komisija) informē par atbildi uz 2026. gada 11. augustā Elektronisko iepirkumu sistēmā saņemto ieinteresētā piegādātāja jautājumu saistībā ar iepirkumu "Elektroenerģijas piegāde un saražotās elektroenerģijas atpirkšana", identifikācijas Nr. TŪ 2026/12 (turpmāk – Iepirkums).

Atbilde uz ieinteresētā piegādātāja jautājumu: 

Jautājums: No 2025. gada 1. jūlija stājās spēkā balansēšanas jaudas uzturēšanas izmaksas*, kas sastāv no BPS (balansētāja pakalpojuma sniedzēja) absolūto summāro nebalansu attiecināmā balansēšanas jaudas uzturēšanas cenas un BPS nebalansa apgabalā patērētās elektroenerģijas daudzumu attiecināmā balansēšanas jaudas uzturēšanas cenas. Lūdzam skaidri norādīt vai piedāvātajā cenā ir jāiekļauj Balansēšanas jaudas uzturēšanas cena un Balansēšanas jaudas uzturēšanas cena uz BPS absolūto summāro nebalansa apjomu.

Atbilde: Komisija informē, ka uz minēto jautājumu pēc būtības atbilde jau ir sniegta Komisijas 2026. gada 10. augusta vēstulē Nr. 26/7-14/45 "Par atbildēm uz ieinteresētā piegādātāja jautājumiem atklātā konkursā "Elektroenerģijas piegāde un saražotās elektroenerģijas atpirkšana", identifikācijas Nr. TŪ 2026/12", kas publicēta Elektronisko iepirkumu sistēmā.
Komisija ir izvērtējusi 2026. gada 11. augustā saņemto jautājumu un konstatējusi, ka tas pēc būtības ir analogs iepriekš izskatītajam jautājumam. Jautājumā izmantotā terminoloģija atbilst AS "Augstsprieguma tīkls" publiski lietotajiem balansēšanas jaudas uzturēšanas maksas komponentu nosaukumiem un nemaina iepriekš sniegtā skaidrojuma saturu vai piemērošanu.
Komisija atkārtoti skaidro, ka Pretendenta izmaksas un komercdarbības riski, kas saistīti ar balansēšanas pakalpojuma nodrošināšanu un ir atkarīgi no Pretendenta darbības, ir iekļaujami Pretendenta piedāvātajā fiksētajā elektroenerģijas piegādes cenā.
Savukārt AS "Augstsprieguma tīkls" noteiktā un piemērotā balansēšanas jaudas uzturēšanas maksa, kas ir pārvades sistēmas operatora regulētā maksa un nav atkarīga no Pretendenta darbības, Pretendenta piedāvātajā fiksētajā elektroenerģijas piegādes cenā nav jāiekļauj un tiek piemērota atsevišķi atbilstoši spēkā esošajam regulējumam.
Komisija secina, ka iepriekš sniegtais skaidrojums ir pietiekams un pilnībā attiecināms arī uz 2026. gada 11. augustā saņemto jautājumu. Līdz ar to papildu iepirkuma dokumentācijas skaidrojums vai grozījumi Iepirkuma nolikumā un tā pielikumos netiek veikti.

Iepirkumu komisijas priekšsēdētāja					    	    D. Priede

